# Beko

Beko (estilitzat com a beko) és una important marca turca d'electrodomèstics i electrònica de consum propietat del fabricant Arçelik A.Ş., controlat per Koç Holding.

## Història

Beko Elektronik A.Ş. va ser fundada el 1954 per Vehbi Koç, el fundador de Koç Holding (que també va fundar Arçelik A.Ş., l'empresa matriu de Beko, el 1955), i Leon Bejerano a Istanbul, Turquia. El nom de la companyia és una combinació de les dues primeres lletres dels cognoms dels fundadors.
El 2004, Beko Elektronik va comprar l'empresa d'electrònica alemanya Grundig i, al gener del 2005, Beko i la seva marca turca d’electrònica i gamma blanca Vestel representaven més de la meitat de tots els aparells de televisió fabricats a Europa.
L'abril de 2010, la divisió d'electrònica de Beko va passar a anomenar-se Grundig Elektronik A. Ş.
A la Junta General Extraordinària d'Accionistes d'Arçelik A.Ş. del 29 de juny de 2009, es va decidir fusionar Arçelik A.Ş. amb la filial de la companyia, Grundig Elektronik A.Ş. (que seria administrada directament per Arçelik A.Ş. de Koç Holding) mitjançant la presa de control de tots els actius i passius de Grundig en el seu conjunt.
Beko és una marca de prestigi en alguns països i continua sent utilitzada a diversos països per a diversos productes d'Arçelik A.Ş. com televisors, neveres, rentadores i rentaplats.
Beko va canviar el seu antic logotip per un de nou el juny de 2014.
Beko va començar a vendre els seus productes a Egipte el 2014, guanyant popularitat i quota de mercat.
A l’Índia, Voltas, originàriament una marca d’aire condicionat i filial del grup Tata, es va associar amb Beko per produir electrodomèstics com televisors, rentaplats, rentadores, etc.
El 2019 la companyia va començar a apostar per iniciatives que fessin que les seves plantes de fabricació neutrals en carboni (zero emissions).
El setembre de 2021, Beko Iberia va anunciar que volia apostar per la sostenibilitat, incorporant l'economia circular i el reciclatge dels seus productes, incorporant productes reciclats mai utilitzats abans en la fabricació d'electrodomèstics, com la closca d'ou que utilitzen per fabricar les oueres de les neveres, les xarxes de pescar o les ampolles de plàstic. Amb això van assegurar que havien utilitzat 58 milions d’ampolles de plàstic reciclades en 2 anys generant una reducció d'emissions de 2.200 tones.

## Incidències

Alguns productes Beko han suposat un risc per a la seguretat dels consumidors que els van comprar. El 2016, Mishell Moloney va ser trobada morta a causa d’una avaria en l'assecadora Beko que s'havia incendiat. Beko va intentar afirmar que la falla que va conduir a la mort de Moloney va ser un "incident tràgic i aïllat". No obstant això, l'assecadora DCS 85W que va utilitzar Moloney ja havia estat responsable d'una vintena d'incendis al Regne Unit. El cap de control de qualitat de Beko, Andrew Mullin, també va revelar que els models més petits de la gamma ja havien estat retirats a causa de centenars d'incidents de seguretat.

## Patrocinis

Beko ha estat patrocinador oficial de les primeres lligues principals de bàsquet turca, italiana i lituana, així com de la Copa del Món de bàsquet FIBA 2014 a Espanya. Beko és patrocinador secundari del FC Barcelona des del 2014, així com del club de futbol turc Beşiktaş JK i del turcman FC HTTU. A més, havia estat un dels anunciants més importants de la Premier League anglesa des del 2008 i patrocinador oficial de la FA Cup. Beko va patrocinar el Millwall FC la temporada 2005-06.
A Nova Zelanda, Beko és el patrocinador principal de la lliga de Netball del país. Beko és un patrocinador principal de Volley Lube, un club de voleibol italià.

## Referències

* ↑ «Arçelik A.Ş.: Brands». Arxivat de l'original el 2020-10-23. [Consulta: 28 setembre 2021].
* ↑ , 17-01-2005. Arxivat 13 de desembre 2020 a Wayback Machine.
* ↑ «Koç Holding A.Ş. – Board of Directors' Report – Annual Report 2008» (PDF). Koç Holding. Arxivat de l'original el 12 d’octubre 2016. [Consulta: 13 juny 2012].
* ↑ «Annual Report 2009» (PDF). Arçelik A.Ş.. Arxivat de l'original el 23 de desembre 2018. [Consulta: 13 juny 2012].
* ↑ «Beko Türkiye: LED Televizyonlar». Arxivat de l'original el 26 juny 2012. [Consulta: 30 juny 2012].
* ↑ «Beko Brands». beko.co.uk. [Consulta: 21 juny 2012].
* ↑ FC Barcelona: "FC Barcelona and Beko sign global sponsorship agreement"
* ↑ «Archived copy». Arxivat de l'original el 6 maig 2019. [Consulta: 6 maig 2019].
* ↑ Name. «White goods giant targets tricky Scope 3 emissions cuts» (en anglès americà), 05-07-2021. [Consulta: 14 octubre 2021].
* ↑ Catarineu Pla, Júlia. «La pela d'ou, el nou material per fer electrodomèstics». VIA Empresa, 28-09-2021. [Consulta: 28 setembre 2021].
* 1 2 «Defective tumble dryer blamed for fatal fire in Birmingham» (en anglès). , 08-08-2016.
* ↑ «Beko issues tumble dryers safety alert over fire risk concerns» (en anglès). , 30-05-2017.
* ↑ «FIBA: "FIBA and Beko sign global partnership leading up to 2014 Basketball World Cup"». Arxivat de l'original el 2016-03-04. [Consulta: 28 setembre 2021].
* ↑ «FC Barcelona extends sponsorship agreement with Beko | FC Barcelona» (en anglès americà). FC Barcelona. [Consulta: 15 febrer 2018].
* ↑ Fanatik: "Beşiktaş Beko ile imzaladı"
* ↑ 4 ýyldan soň 4-nji çempionlyk Arxivat 21 July 2015$^{[Datemismatch]}$ a Wayback Machine.
* ↑ SportsPro: "Beko teams up with The Football League"
* ↑ «Arçelik A.Ş.: "Beko becomes a sponsor to the oldest football cup in the world"». Arxivat de l'original el 2020-08-06. [Consulta: 28 setembre 2021].
* ↑ S, Jake. «QUIZ: Can you name every Millwall front-of-shirt sponsor from the last 15 seasons?» (en anglès britànic). Football League World, 17-03-2020. Arxivat de l'original el 2021-07-14. [Consulta: 14 juliol 2021].